钦定古今图书集成/明伦汇编/氏族典/第249卷 > 张瓒
## 钦定古今图书集成/明伦汇编/氏族典/第249卷 > 张瓒

按《明外史张瓒传》：“瓒字宗器，孝感人。正统十三年进
士。授工部主事，迁郎中，历知太原、宁波二府，有善政。
成化初，大臣会荐，迁广东参政，转浙江左布政使。十
年，以右副都御史巡抚四川，母老乞归，至则母已卒。
会松茂番寇边，诏起复视事。先后破灭五十二砦，贼
魁撒哈等皆歼，他一百五砦悉纳款，诸番尽平。征拜”
户部左侍郎，辞弗就，遂归终制。十五年起左副都御
史，总督漕运。十八年卒。